
ISSUE HO : I 


ZAKATVL FITR. NAN1 MTOAJ1. NAN1 MSTAHlKl? 


ZAKATUL FITR 

Lini Zakatul fitr ilifaradhishwa 

Zakatul fitr ilifaradhishwa mwaka wa pili wa 
Hijra, mwezi wa Shaaban. 

Hukmu vakegani 

Zakatul Fitr ni faradhi iliyo faradhishwa na 
mtume M 

Amesema Abdullahi Ibn Umar 4i> Mtume it 
"Alifaradhisha Zakatul Fitr pishi la tende au 
pishi la ngano" Bukhari, Muslim 

Na amesema Ibn Abbas 4& " Alifaradhisha 
Zakatul Fitr kifutio na madhambi kwa 
mfungaji kutokana na makosa na mambo ya 
kipuzi (aliyotenda mfungaji) na ni kutoa 
Chakula kwa maskini" 
Abu Daud na Ibn Majah. 

Hekima vake 

=> Isafishe Makosa aliyofanya mtu pindi 
alipokuwa amefunga ndani ya 
Ramadhani. 

=> Maskini wasaidike mchana wa Iddi na 
wasipate kuomba ama kutaabika kwa 
kukosa chakula cha kusherehekea. 

Nani anapaswa kutoa? 

Kila muislamu, mume kwa mke, mchanga, 
kwa mkubwa - aliyefunga na ambaye 
hakufunga (kwa sababu za kufahamika 
kisheria) tajiri kwa faqiri (aliye na uwezo ama 
na ziada ya chakula). 

Msimamizi anatoa kwa niaba ya walio chini 
yake - yaani baba anatolea mke, watoto, 
wazazi, mfanyi kazi nk. 

Wanaostahiki Kupewa ni nani? 

Wakupewa Zakatul Fitr ni maskini wasiokuwa 
na uwezo. 

Nini Chastahili Kutolewa? 

Chakutolewa ni chakula kama ilivyopokelewa. 
Amesema Abu Saeed Khudri... Tulikuwa 
tukitoa zama za Mtume it Pishi la chakula. 
Kiasi 

Ni pishi ya zama za Mtume it Na ni sawa na 
kilo mbili na gramu kumi. Kwa kutoa shaka, 
kilo mbili na nusu. Chakutolewa ni chakula 
kilichozoelewa mjini. 

Wakati wa Kutolewa 

Wakati bora ni asubuhi ya Swala ya idd. Vile 

vile, inajuzu kutoa kabla ya idi kwa siku moja 

au mbili. 

Kutoa baada ya swala iddi ni makosa, na 

haihesabiwi kuwa ni zakatul fitr bali ni 

sadaqa. 

Ibn Abbas "Mwenye kutoa kabla ya swala 

inaswilhi kama zakatul fitr na mwenye kutoa 

baada ya swala ni sadaqa kama nyinginezo" 

Bila shaka, sote tuna haja iliyowazi ya 

kutwahirishiwa Saumu zetu. Tufanye himma 

kusimamisha faradhi hii. 

Twaomba Allah .. Atutakabalie saumu, swala, 

visimamo sadaqa, dua, zaka na kheri 

nyinginezo. 

*iel m 
Aliyekamilika ni Yeye Allah 

